അമിത് ഷായുടെ സന്ദര്ശനത്തിനിടയിലും കാശ്മീരില് ഭീകരാക്രമണം ഷോപ്പിയാനില് ഒരാള് കൂടി കൊല്ലപ്പെട്ടു ദില്ലി: ആഭ്യന്തരമന്ത്രി അമിത് ഷായുടെ സന്ദര്ശനത്തിനിടയിലും കാശ്മീരില് ഭീകരാക്രമണം നടന്നതായി റിപ്പോര്ട്ട്. ഷോപ്പിയാനില് ഒരു തദ്ദേശീയന് കൂടി ആക്രമണത്തില് കൊല്ലപ്പെട്ടു. പൂഞ്ചിലുണ്ടായ ഏറ്റുമുട്ടലില് ഒരു ജവാനും, രണ്ട് പൊലീസുകാര്ക്കും പരിക്ക് പറ്റിയെന്നുമാണ് റിപോര്ട്ടുകള് പുറത്തുവരുന്നത്. അതേസമയം അമിത് ഷായുടെ ജമ്മു കശ്മീര് സന്ദര്ശനം തുടരുകയാണ്. രണ്ടാം ദിവസത്തെ സന്ദര്ശനത്തില് പുല്വാമ ഭീകരാക്രമണം നടന്ന ലാത് പോരയില് അമിത് ഷാ സന്ദര്ശനം നടത്തിയേക്കും. തീവ്രവാദ നീക്കത്തിനെതിരെ ശക്തമായ തിരിച്ചടി നടത്തുമെന്ന് അമിത് ഷാ വ്യക്തമാക്കിയിരുന്നു. ജമ്മു കശ്മീരില് ഭീകരാക്രമണം തുടരുന്ന പശ്ചാത്തലത്തില് മുന്നറിയിപ്പുമായി സംയുക്ത സൈനിക മേധാവി ബിപിന് റാവത്ത് രംഗത്ത് വന്നു. തീവ്രവാദി ആക്രമണം തുടര്ന്നാല് കശ്മീരില് വീണ്ടും കടുത്ത നിയന്ത്രണങ്ങള് കൊണ്ടുവരുമെന്ന് ബിപിന് റാവത്ത് പറഞ്ഞു. സ്നേഹ വിനോദ്